মাত্র ৮ বছরের ছেলেটি আক্রান্ত হয়েছিল ডেঙ্গিতে। ভর্তি ছিল হাসপাতালে। সেখানে ২১ দিন কাটানোর পরে চিকিৎসকরা তার পরিবারকে বিল ধরাল প্রায় ১৬ লাখ টাকার। ততদিনে তার শারীরিক অবস্থার বিরাট অবনতি হয়েছে। তাকে সরকারি হাসপাতালে রেফার করেন চিকিৎসকরা। শেষ পর্যন্ত সেখানেই মৃত্যু হল ওই ছেলেটির।
এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, মৃত শিশুটির অভিভাবকরা পুলিশে অভিযোগ দায়ের করেছেন। ওই প্রতিবেদন থেকে জানা যাচ্ছে, ২১ দিন হাসপাতালে চিকিৎসাধীন থাকার পরে ছেলেটির বিল দাঁড়ায় ১৫.৮৮ টাকার। ছেলেটির বাবা সংবাদমাধ্যমের কাছে অভিযোগ করেন, ‘‘চিকিৎসার নামে আমাদের লুট করেছে ওই হাসপাতাল। টাকা জোগাড় করতে লোকের কাছে হাত পাততে হয়েছে আমাদের।’’
তিনি জানান, এর পরই চিকিৎসকরা বুঝতে পারেন, পরিস্থিতি ক্রমেই হাতের বাইরে চলে যাচ্ছে। তখন তাঁরা শিশুটিকে শিফট করানোর ব্যাপারে রীতিমতো জোর করেন তাঁদের। শেষ পর্যন্ত সরকারি হাসপাতালে নিয়ে যাওয়া হয় তাকে। সেখানেই মৃত্যু হয় তার।
গোটা ঘটনায় দেশের চিকিৎসা পরিস্থিতি ও বেসরকারি হাসপাতালগুলির অর্থলোলুপতার চিত্রটি আরও একবার পরিস্ফুট হয়ে উঠল বলে মনে করছে ওয়াকিবহাল মহল।
প্রসঙ্গত, ক’দিন আগে একটি ৭ বছরের শিশুকন্যার মৃত্যুতেও এমন অভিযোগ উঠেছিল গুরগাঁওয়ের একটি হাসপাতালের বিরুদ্ধে। সেখানেও বিরাট অঙ্কের বিল ধরানো হয়েছিল মৃতার পরিবারকে।

এই বিষয়ে অন্যান্য খবর

শীতেও ডেঙ্গির প্রকোপ, বৃষ্টিতে আবার বাড়ার আশঙ্কা!


পুলিশ তদন্ত শুরু করেছে।